Diari Oficial de la Generalitat Valenciana


Sumari del DOGV 7087, del 12-08-2013 (2013/8298)

RESOLUCIÓ de 12 de juny de 2013, de la consellera d'Educació, Cultura i Esport, sobre el recurs de reposició interposat per la presidenta de l'AMPA del CEIP Sant Josep de Calassanç, d'Aielo de Malferit, contra la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes de determinats centres docents públics d'educació infantil, educació primària i educació especial, de titularitat de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7087

Data del DOGV
:   12-08-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/8298


Data del document
:   12-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de juny de 2013, de la consellera d'Educació, Cultura i Esport, sobre el recurs de reposició interposat per la presidenta de l'AMPA del CEIP Sant Josep de Calassanç, d'Aielo de Malferit, contra la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes de determinats centres docents públics d'educació infantil, educació primària i educació especial, de titularitat de la Generalitat. [2013/8298]  
Vist el recurs de reposició interposat per Inmaculada Sebastià Bayarri, presidenta de l'AMPA del CEIP Sant Josep de Calassanç, d'Aielo de Malferit, contra la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat (DOCV 05.04.2013).  
  
  
Antecedents de fet  
Primer. Per mitjà de la Resolució de 2 d'abril de 2013, de la Conselleria d'Educació, Cultura i Esport, s'ha actualitzat el catàleg d'unitats i s'han modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat (DOCV 05.04.2013).  
  
Segon. En data 21 de gener es va remetre als consells escolars municipals la proposta d'arreglament escolar en què es preveia la modificació d'unitats. Entre les modificacions dutes a terme per l'esmentada Resolució de 2 d'abril de 2013, es va proposar per al CEIP Sant Josep de Calassanç, d'Aielo de Malferit, la supressió d'1 unitat d'Educació Infantil.  
  
Tercer. Com que no estava conforme amb l'anterior composició d'unitats en la localitat, Matilde Castelló Aparici, secretària de l'AMPA del CEIP esmentat, va presentar les al·legacions que va considerar convenients i que es van estimar desfavorablement.  
No obstant això, Inmaculada Sebastià Bayarri, com a presidenta de l'AMPA del CEIP Sant Josep de Calassanç, d'Aielo de Malferit, que acompanya amb 1.485 recursos de reposició d'altres tants interessats, va interposar un recurs de reposició contra la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats, es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat (DOCV 05.04.2013), per mitjà d'un escrit amb registre d'entrada en esta conselleria núm. 29505 i data d'entrada en el Registre General de la Conselleria d'Educació Cultura i Esport el dia 8 de maig de 2013, en què presentà les al·legacions que va estimar pertinents.  
  
  
Fonaments de dret  
Primer. La consellera d'Educació, Cultura i Esport és competent per a conéixer este recurs, d'acord amb l'article 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999.  
  
Segon. La Llei Orgànica 2/2006, de 3 de maig, d'Educació, establix en el capítol I, article 15.2, que, a fi d'atendre les demandes de les famílies, les administracions educatives garantiran una oferta suficient de places en els centres públics.   
El Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, proporciona a les administracions educatives un conjunt d'instruments que permeten conjugar els irrenunciables objectius de qualitat i eficiència del sistema educatiu amb el compliment dels objectius d'estabilitat pressupostària i el seu ineludible reflex en la contenció del gasto públic i en l'oferta d'ocupació pública.  
Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana.   
Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat (DOCV 05.04.2013).  
  
Instruccions de 15 de març de 2013, de la Direcció General de Centres i Personal Docent i la Direcció General d'Innovació, Ordenació i Política Lingüística, sobre criteris generals per a la modificació de la composició per unitats, llocs de treball i altres característiques, dels centres docents públics d'Educació Infantil (2n cicle), d'Educació Primària, d'Educació Infantil i Primària i educació especial, de titularitat de la Generalitat, a partir del curs 2013-2014 (DOCV 05.04.2013).  
  
  
Tercer. El recurs ha sigut interposat en el termini establit en l'article 115 de la Llei 30/1992, en la redacció donada per la Llei 4/1999, i respecta tots els requisits establits en l'article 110 de l'esmentada disposició.  
  
Quart. Correspon analitzar la procedència de l'actuació recorreguda, i, en este sentit:  
1. Les creacions i/o les supressions d'unitats en els col·legis d'Educació Infantil i Primària es realitzen en funció del nombre de grups que han de funcionar o de constituir-se cada curs escolar, en aplicació de la normativa vigent i en funció de l'evolució demogràfica de cada localitat, la qual determina la població demandant de plaça escolar. Este ajust d'unitats escolars en la xarxa de centres es realitza anualment, i es creen les unitats que es necessiten i se suprimixen les que són excedents.  
  
2. La normativa vigent i aplicable per a la determinació o la constitució d'unitats en els col·legis d'educació Infantil i Primària està establida en les disposicions legals esmentades en l'apartat segon d'estos fonaments de dret.  
3. En este marc, es van emetre les Instruccions de 15 de març de 2013, de la Direcció General de Centres i Personal Docent i la Direcció General d'Innovació, Ordenació i Política Lingüística, sobre criteris generals per a la modificació de la composició per unitats, llocs de treball i altres característiques, dels centres docents públics d'Educació Infantil (2n cicle), d'Educació Primària, d'Educació Infantil i Primària i educació especial, de titularitat de la Generalitat, a partir del curs 2013-2014 (DOCV 05.04.2013).  
4. D'acord amb les disposicions legals vigents esmentades més amunt, en l'expedient d'arreglament escolar per al curs 2013-2014, referit al CEIP Sant Josep de Calassanç, d'Aielo de Malferit, es va formular la proposta del director general de Centres i Personal Docent de mantindre la composició de 7 unitats d'Educació Infantil i 15 unitats d'Educació Primària.  
  
Quint. 1. Per mitjà de la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat (DOCV 05.04.2013), es va establir una composició de 7 unitats d'Educació Infantil i 15 unitats d'Educació Primària, resolució que es va executar seguint tots els tràmits dels procediments establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. En aplicació del principi de legalitat jurídica, de compliment obligatori tant per als ciutadans com per a les administracions públiques, es va aplicar a l'esmentada resolució la normativa vigent en esta matèria, resolc:  
  
Desestimar el recurs de reposició interposat per Inmaculada Sebastià Bayarri, com a presidenta de l'AMPA del CEIP Sant Josep de Calassanç, d'Aielo de Malferit, que acompanya amb 1.485 recursos de reposició d'altres tants interessats, contra la Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats i es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària i educació especial, de titularitat de la Generalitat Valenciana (DOCV 05.04.2013), mantenint una composició d'unitats de 7 unitats d'educació infantil i 15 unitats d'educació primària.  
  
Contra este acte, que posa fi a la via administrativa, l'interessat hi podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar de l'endemà que siga notificat. Tot açò de conformitat amb el que disposen els articles 10, 14 i 46 de la Llei reguladora de la jurisdicció contenciosa administrativa.  
  
València, 12 de juny de 2013.- La consellera d'Educació, Cultura i Esport: María José Catalá Verdet.